CELEX: E2016J0018
Language: el
Date: 2017-06-07 00:00:00
Title: Απόφαση του Δικαστηρίου, της 7ης Ιουνίου 2017, στην υπόθεση E-18/16, Εποπτεύουσα Αρχή της ΕΖΕΣ κατά Ισλανδίας [Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — κανονισμός (ΕΕ) αριθ. 98/2013 σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών]

28.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 321/11
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 7ης Ιουνίου 2017
   στην υπόθεση E-18/16,
   Εποπτεύουσα Αρχή της ΕΖΕΣ κατά Ισλανδίας
   
      [Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — κανονισμός (ΕΕ) αριθ. 98/2013 σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών]
   
   (2017/C 321/10)
   Στην υπόθεση E-18/16, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να αναγνωριστεί ότι η Ισλανδία παρέλειψε να θεσπίσει τα αναγκαία μέτρα για να εντάξει την πράξη που αναφέρεται στο σημείο 12ξθ του κεφαλαίου XV του παραρτήματος II της συμφωνίας για τον Ευρωπαϊκό Οικονομικό Χώρο [Κανονισμός (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών], όπως προσαρμόστηκε με το πρωτόκολλο 1 της συμφωνίας για τον ΕΟΧ, στην εσωτερική έννομη τάξη της, όπως απαιτείται από το άρθρο 7 της συμφωνίας για τον ΕΟΧ, το Δικαστήριο, αποτελούμενο από τους Carl Baudenbacher, Πρόεδρο, Per Christiansen (εισηγητή δικαστή) και Benedikt Bogason (ad hoc), δικαστές, εξέδωσε απόφαση στις 7 Ιουνίου 2017, το διατακτικό της οποίας έχει ως εξής:
   Το Δικαστήριο:
   
               1.
            
            
               αναγνωρίζει ότι η Ισλανδία παρέλειψε να θεσπίσει τα αναγκαία μέτρα για να εντάξει την πράξη που αναφέρεται στο σημείο l2ξθ του κεφαλαίου XV του παραρτήματος II της συμφωνίας για τον ΕΟΧ [Κανονισμός (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών], όπως προσαρμόστηκε με το πρωτόκολλο 1 της συμφωνίας για τον ΕΟΧ, στην εσωτερική έννομη τάξη της, όπως απαιτείται από το άρθρο 7 της συμφωνίας για τον ΕΟΧ.
            
         
               2.
            
            
               Διατάσσει την Ισλανδία να καταβάλει τα δικαστικά έξοδα.